Diari Oficial de la Generalitat Valenciana


Sumari del DOGV 2322, del 01-08-1994 (1994/832128)

RESOLUCIÓ de 18 de juliol de 1994, de la Direcció General de Relacions amb les Corts i del Secretariat del Govern, per la qual es disposa la publicació del Conveni entre la Generalitat Valenciana i el Centre d'Estudis i Experimentació d'Obres Públiques (CEDEX), per a l'assessoria en les obres geotècniques del condicionament de l'eix Crevillente-Torrevieja (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2322

Data del DOGV
:   01-08-1994

Secció del DOGV
:   ALTRES DISPOSICIONS

Número del document
:   1994/832128


Data del document
:   18-07-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 18 de juliol de 1994, de la Direcció General de Relacions amb les Corts i del Secretariat del Govern, per la qual es disposa la publicació del Conveni entre la Generalitat Valenciana i el Centre d'Estudis i Experimentació d'Obres Públiques (CEDEX), per a l'assessoria en les obres geotècniques del condicionament de l'eix Crevillente-Torrevieja (Alacant). [94/5130]  
Subscrit, després de la tramitació prèvia reglamentària, entre la Generalitat Valenciana i el Centre d'Estudis i Experimentació d'Obres Públiques (CEDEX), el dia 29 de juny de 1994, el Conveni per a l'assessoria en les obres geotècniques del condicionament de l'Eix Crevillente-Torrevieja (Alacant), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0312/94, i que figura com a annex d'aquesta Resolució.  
València, 18 de juliol de 1994.- El director general de Relacions amb les Corts i del Secretariat del Govern.  
ANNEX  
Conveni entre la Generalitat Valenciana i el Centre d'Estudis i Experimentacia d'Obres Públiques del Ministeri d'Obres Públiques, Transports i Medi Ambient (Laboratori de geotècnia) per a l'assessoria en les obres geotècniques del condicionament de l'eix Crevillente-Torrevieja (Alacant).  
REUNITS:  
D'una banda, Eugenio Burriel de Orueta, conseller d'Obres Públiques, Urbanisme i Transports en representació de la Generalitat Valenciana, i de l'altra, Felipe Martínez Martínez, director general del Centre d'Estudis i Experimentació d'Obres Públiques (CEDEX), organisme autònom de l'administració de l'estat, en virtut de les facultats que els atribueix el Reial Decret 2.558/1985, de 27 de desembre, i actuant d'acord amb el que estableix el Conveni marc de col·laboració subscrit el 5 de juliol de 1989. Ambdues parts es reconeixen mútuament en la qualitat amb què cadascuna intervé amb capacitat legal suficient per a l'atorgament d'aquest Conveni, i amb aquesta finalitat  
EXPOSEN:  
1.Antecedents i circumstàncies de l'entitat  
La Direcció General d'Obres Públiques, de la Conselleria d'Obres Públiques, Urbanisme i Transports sol·licita del CEDEX una col·laboració tècnica d'índole geotècnica per a les obres que es duen a terme per a la construcció del condicionament de l'eix Crevillente-Torrevieja, a causa dels diversos i greus problemes de tipus geotècnic que presenta el terreny pel qual discorre el traçat, associat a sòls blans.  
El Centre d'Estudis i Experimentació d'Obres Públiques (CEDEX), per mitjà del seu Laboratori de Geotècnia, està totalment capacitat per al desenvolupament dels treballs a què fa referència aquest Conveni, per l'especial qualificació científica i tècnica del personal i els mitjans de què disposa i l'àmplia experiència en obres d'aquest tipus.  
2. Naturalesa del Conveni i capacitat de les parts  
En data 5 de juliol de 1989, es va subscriure el Conveni Marc de Col·laboració Científica i Tècnica entre la Generalitat Valenciana i el CEDEX, en el qual s'emmarca aquest Conveni de col·laboració específic per a l'assessoria en les obres geotècniques del condicionament de l'eix Crevillente-Torrevieja (Alacant).  
Aquest Conveni és de col·laboració tècnica, de naturalesa pública i es troba sotmés, com a tal, a l'ordenament jurídic general vigent en aquesta matèria en l'administració pública.  
El CEDEX, com a organisme autònom de l'administració de l'estat, està facultat per a atorgar aquest Conveni, en virtut de les facultats que li atribueixen la Llei sobre Règim Jurídic d'Entitats Estatals Autònomes i el Reial Decret 2558/1985, de 27 de desembre.   
3. Subscripció del conveni  
Per tot això, ambdues parts resolen subscriure aquest Conveni, d'acord amb les següents clàusules:  
1. Objecte del conveni  
L'objecte d'aquest Conveni és la realització de l'assessoria en les obres geotècniques del condicionament de l'eix Crevillente-Torrevieja, que la Conselleria d'Obres Públiques, Urbanisme i Transports construeix en l'actualitat, localitzat a la província d'Alacant, atés el caràcter nou de la tècnica de millora del terreny amb columnes de grava que es preveu en el projecte i l'experiència del CEDEX ja demostrada en els treballs esmentats, cosa que comportarà un millor control de la seua execució.  
2. Definició dels treballs  
2.1 Descripció dels treballs  
Els treballs que constitueixen aquest Conveni comprenen la col·laboració tècnica per a l'anàlisi i l'estudi dels següents aspectes de les obres compreses en el tram:  
- Estudi geotècnic de detall, amb aplicació de tècniques especials de reconeixement (piezocon, etc.)  
- Anàlisi de l'estabilitat i deformabilitat de terraplens.  
- Estudi dels fonaments de les estructures.  
- Estudi del tractament de millora del terreny.  
- Instrumentació i control de moviments.  
- Control d'execució de les obres especials d'índole geotècnica.  
La col·laboració tècnica i l'assessorament en aquests aspectes es durà a terme en relació amb la direcció d'obra, a la qual es facilitarà tots els informes, recomanacions, suggeriments, etc., que calguen quant als aspectes geotècnics de les obres.  
2.2 Prescripcions tècniques relatives a la seua realització  
S'observaran i s'adoptaran les normes i metodologies adequades, per a garantir en tot cas la qualitat tècnica dels resultats.  
2.3 Localització i definició dels treballs de camp  
Els treballs de camp que es preveuen en aquest Conveni se situen entre els termes municipals de Crevillente i Torrevieja, a la província d'Alacant.  
3. Treballs concrets que s'han de realitzar i presentació de documents  
Els treballs d'assistència tècnica i d'assessoria prevists en aquest Conveni, d'acord amb els objectius perseguits, fan referència als aspectes següents:  
- Programació, supervisió i direcció dels treballs del reconeixement geotècnic complementari que s'ha de dur a terme.  
- Assajos especials de penetració estàtica, amb mesura de les pressions intersticials.  
- Assajos amb molinet (vane test) en sondejos mecànics.  
- Realització d'alguns assajos especials de laboratori amb mostres inalterades (triaxials amb consolidació anisòtropa, etc).  
- Programació, supervisió i instrumentació d'un terraplé experimental per a la investigació del comportament del terreny a escala real.  
- Disseny definitiu dels tractaments de millora del terreny amb columnes de grava i drens prefabricats, i també el control de l'execució i anàlisi de resultats.  
- Bases de càlcul i definició dels fonaments per estaques de les vuit estructures designades.  
- Instrumentació i auscultació general de les obres de rebliment en terraplé en les vuit estructures implicades, per al control de moviments, tant verticals com horitzontals.  
Basant-se en la informació rebuda, es presentaran els resultats obtinguts en la instrumentació i control.  
Totes les perforacions mecàniques necessàries per a aquests treballs, com també la instal·lació d'inclinòmetres bases de referència i tasques topogràfiques aniran a càrrec del contractista i de l'empresa encarregada del control de l'obra.  
4. Terminis d'execució i començament dels treballs  
El termini d'execució serà de vint mesos a partir de la data de la signatura del Conveni.  
Els treballs s'iniciaran immediatament després de la signatura del Conveni.  
L'endarreriment en l'acabament del treball per part del CEDEX, motivat per causes de força major o no imputables a aquest organisme no donaran lloc ni a reclamacions ni a cap exigència de responsabilitat.  
La pròrroga del termini esmentat podrà realitzar-se per acord mutu de les parts, una vegada ponderades les circumstàncies que hi concorren.  
5. Pressupost  
El pressupost d'aquest Conveni puja a la quantitat de trenta- cinc milions de pessetes (55.463.678 PTA), IVA inclòs. S'inclou en el programa pressupostari amb clau 513.1. 68749 T. i amb les anualitats següents 1994 05.734.668 - 1995 5.000.000, que es pagaran al CEDEX de la manera que indica la clàusula següent.  
L'esmentat import total del pressupost es modificarà per acord mutu si es produeixen variacions substancials en els preus de materials o productes i, en aquest cas, el CEDEX redactarà un pressupost addicional del Conveni, que reculla les modificacions, i es tramitarà l'addenda corresponent a aquest Conveni.  
De la mateixa manera, donarà lloc a un pressupost addicional i a una alteració del termini acordat, qualsevol modificació que, sense afectar substancialment el contingut de les clàusules 1a. i 2a. (en aquest cas s'haurà de realitzar un nou Conveni) comporte la realització de nous treballs qualitatius o quantitatius per part del CEDEX. En aquest supòsit també les parts hauran de subscriure una addenda a aquest Conveni.  
6. Forma de pagament  
El pagament de l'import dels treballs s'efectuarà de la manera següent:  
Al lliurament dels programes de control, el 10 per cent de l'import: tres milions cinc-centes mil pessetes (3.500.000 PTA).  
La resta, per certificats segons l'avanç dels treballs.  
L'ingrés de les quantitats corresponents als pagaments s'efectuarà en el:  
Compte corrent núm. 20-000529-7  
Centre d'Estudis i Experimentació d'Obres Públiques.  
Banc d'Espanya  
Madrid  
7. Responsables del desenvolupament del conveni  
El Centre d'Estudis i Experimentació d'Obres Públiques es farà càrrec del desenvolupament dels treballs que conté el Conveni i la direcció dels estudis i tasques que comprén.  
En els quinze dies següents a la signatura d'aquest Conveni, el CEDEX i la COPUT es comunicaran mútuament, i per escrit, el nom de la persona responsable de les relacions i qüestions que puguen sorgir per al desenvolupament del Conveni.  
8.Disponibilitat de dades i resultats per part del Centre   
d'Estudis i Experimentació d'Obres Públiques.  
La signatura d'aquest Conveni comporta l'acceptació de la COPUT que el Centre d'Estudis i Experimentació d'Obres Públiques puga disposar lliurement de tota la informació emprada al llarg dels estudis continguts en el marc d'aquest Conveni per a la seua utilització en treballs d'experimentació i desenvolupament tecnològic del mateix organisme, com també dels processos de transferència i cooperació tècnica i científica.  
9. Acabament  
Aquest Conveni acabarà quan passe un mes sense que hi haja hagut cap reclamació de la COPUT. Comptarà des del lliurament del CEDEX de l'informe final sobre els treballs en qüestió.  
Si en el transcurs del mes següent al lliurament de la documentació descrita, la COPUT no hi estiguera d'acord, qualsevol que fóra la causa, comunicarà la disconformitat per escrit i tornarà la documentació perquè el CEDEX actue en conseqüència. El CEDEX, en el termini d'un mes des que reba la documentació disconforme, farà el lliurament de la documentació final, modificada segons el seu criteri, moment a partir del qual es considerarà enllestit aquest Conveni.  
Una vegada finalitze el treball, s'efectuarà la liquidació econòmica del Conveni.  
Per al compliment d'aquest Conveni en totes les seues parts, se subscriuen per exemplar duplicat.  
El conseller d'Obres Públiques, Urbanisme i Transports: Eugenio Burriel de Orueta.  
El director general del Centre d'Estudis i Experimentació d'Obres Públiques: Felipe Martínez Martínez.